Komission päätös,
tehty 29 päivänä elokuuta 2003,
Unkarin soveltamien siirtymätoimenpiteiden vahvistamisesta Romaniasta tuotavien eläinperäisten tuotteiden eläinlääkärintarkastusten osalta
(tiedoksiannettu numerolla K(2003) 3074)
(ETA:n kannalta merkityksellinen teksti)
(2003/630/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY(1), sellaisena kuin se on muutettuna Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisasiakirjan liitteessä II olevan 6 osan B osaston 1 jakson 53 kohdan b alakohdalla, ja erityisesti sen 21 artiklan,
ottaa huomioon Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisehtoja koskevan asiakirjan ja Euroopan unionin perussopimuksiin tehdyt mukautukset ja erityisesti liittymisasiakirjan 42 artiklan,
sekä katsoo seuraavaa:
(1) Unkarille on myönnetty kolmen vuoden siirtymäkausi eräiden sellaisten eläinperäisten tuotteiden eläinlääkärintarkastusjärjestelmän kohtien osalta, jotka koskevat Romanian vastaisella rajalla edellytettävien tilojen vaatimuksia.
(2) Kyseistä säännöstä sovelletaan ainoastaan tiloja koskeviin vaatimuksiin ja kaikkien muiden eläinlääkärintarkastusjärjestelmän kohtien olisi oltava EU:n vaatimusten mukaiset.
(3) Siksi olisi säädettävä sellaisen rajatarkastusaseman määrittämisestä, jolla Romaniasta tuotavat eläinperäiset tuotteet voidaan tarkastaa Unkarin vastaisella rajalla, sekä säädettävä asianmukaisesta poikkeuksesta vaatimuksiin, joita sovelletaan eläinperäisten tuotteiden tarkastustiloihin kyseisellä rajatarkastusasemalla.
(4) Komission päätöksen 2001/812/EY(2) 4 artiklan 5 kohdassa säädettyä erillisiä tiloja koskevaa poikkeusta, jota sovelletaan rajatarkastusasemiin, joiden kautta kulkee vain vähän lähetyksiä, olisi sovellettava riippumatta siitä, mikä on kyseiseen poikkeukseen liittyvä lähetysten enimmäismäärä.
(5) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Romaniasta maanteitse tuotavien eläinperäisten tuotteiden on saavuttava Unkarin alueelle liitteessä mainitun rajatarkastusaseman kautta.
2 artikla
Komission päätöksen 2001/812/EY 4 artiklan 5 kohtaa sovelletaan liitteessä mainittuun rajatarkastusasemaan riippumatta siitä, kuinka paljon lähetyksiä sen kautta kulkee.
3 artikla
Tämä päätös tulee voimaan liittymissopimuksen voimaantulopäivänä edellyttäen, että sopimus tulee voimaan.
4 artikla
Tätä päätöstä sovelletaan 30 päivään huhtikuuta 2007.
5 artikla
Tämä päätös on osoitettu kaikille jäsenvaltioille.
Tehty Brysselissä 29 päivänä elokuuta 2003.